Birthdate - Astrodienst Gastgebruiker u1336621706
27-sep-2016, 14:44 UT/GMT Vier vas oor juweliersware-diefstal | Maroela Media
Vier vas oor juweliersware-diefstal
Die polisie in Kaapstad het vier persone in hegtenis geneem in verband met ŉ diefstal by ŉ juwelierswarewinkel Dinsdag in Mitchells Plain.
“Die rooftog het omstreeks 12:46 by die juwelierswarewinkel in ŉ winkelsentrum plaasgevind,” het konst. Noloyiso Rwexana, woordvoerder van die polisie, gesê. “Twee van die diewe het die kabinette stukkend geslaan en ŉ onbekende aantal juwele gegryp voor hulle in ŉ voertuig van die toneel gevlug het.”
Rwexana het gesê die polisie het kringtelevisiebeeldmateriaal van die voorval bekom.
“Die inligting van die voertuig waarmee die verdagtes gevlug het, is met die Khayelitsha-blitspatrollie gedeel en ŉ voorlopige ondersoek is gedoen,” het sy bygevoeg. “Vier persone is omstreeks 16:00 in hegtenis geneem en die polisie het beslag gelê op die voertuig en verdere bewysstukke.”
Gauteng gewaarsku oor kitsvloede
Byna 500 brande in 4 dae in Kaapstad